  Майя Бывальцева 4-тӥ шуркынмонэ Удмуртилэн кунлыкезлы 100 ар тырмонлы сӥзем видеолекциослэн выль сериез потӥз. Элькунын улӥсьёсын солэсь валтӥсь катсэ пӧртэм аръёсы кутон сярысь Удмуртиысь валтӥсь архивлэн ёзэтысьтыз кивалтӥсьлэн воштӥсез Сергей Ашихмин вералоз. Элькунлэн куинь валтӥсь катъёсыз Удмуртилэн автономилэн сямен инлыкез шӧдскымон будӥз 30-тӥ аръёс шорын. 1934-тӥ арын 28-тӥ толсуре Удмурт автоном область Удмурт АССР луиз. Со дырлы лулчеберетэз ӝутонын но грамотаез тодымтэен нюръяськонын бадӟым азинсконъёс вал ни, со кун тӧрлык ёзэсъёсын но кивалтонын ужан понна йӧскалык кадръёсты кылдытыны но элькунлэн историяз нырысетӥзэ Кункатэз дасяны луонлык сётӥз Сергей Ашихмин, Удмуртиысь валтӥсь архивлэн ёзэтысьтыз кивалтӥсьлэн воштӥсезУлон азинскемъя кунын ортчись воштӥськонъёсты кункатэн юнматыны кулэ луиз. Соин валче 1978-тӥ но 1994-тӥ аръёсы Кункатъёс кутэмын вал. Учкисьёс со вакытысь видеоез адӟыны быгатозы. Тодэ вайытом, «Terra Удмуртия» ӵектос 14-тӥ коньывуонэ кутскиз. Солэн нырысетӥ выпусказ удмурт музъемъёслэн вашкалазы сярысь вераськон мынӥз. «Кыдёкысь дауръёс пушкысь»: удмурт музъемъёслэн вашкалазы Кыкетӥ выпускысь Удмуртиын корт поттон заводъёслэн кылдэмзы, Ижын но Воткаын нырысетӥ улӥсьёс сярысь тодӥмы. Иж но Вотка заводъёс: кылдэмзы но нырысетӥ улӥсьёсыз Видеолекциосын курслэн куинетӥ серияз веразы, кызьы Ижысь заводын пыӵал тӥрлык поттыны кутскизы, кыӵе пыӵалъёс лэсьтӥзы татын XIX даурын. Кызьы Ижысь заводын пыӵал поттыны кутскизы Ньылетӥез выпуск удмуртъёслэн историысьтыз тужгес шимес учырлы – Мултан ужлы – сӥземын. 124 сюрс учкисьёс тодӥзы, кызьы Росси империысь устоосыз журналистъёс, юристъёс но мер ужасьёс адямиез курбон сётэмен янгыше уськытэмъёсты утьыны выризы. Мултан уж – кызьы удмуртъёсты янгыше уськытон быдэс Росси империез зуркатӥз Витетӥяз видеолекциын ХХ даур кутсконын Ижысь но Воткаысь рабочийёслэн большевикъёслы пумитъяськонзы сярысь вераськон мынӥз. Тазэ выпускез 61 сюрс пала адями учкиз. Ижын но Воткаын пумитъяськон: бугыръяськись 1918-тӥ ар Видеолекциосын курслэн куатетӥ серияз веразы, кызьы элькунлэн уйпалаз Совето Союзысь тужгес бадӟымзэ льнозаводэз пуктыны малпало вал но малы ӵектос улонэ ӧз пыӵа. «Глазкарысь завод»: льнозаводысен уранозь Сизьыметӥез лекция Удмуртилэн Быдӟым Атыкай ож аръёсы улонэзлы сӥземын. Удмуртия Быдӟым Атыкай ож аръёсы Тямысэтӥ серияз тодмо конструкторлэн Михаил Калашниковлэн но солэн валтӥсь кылдытосэзлэн адӟонзы сярысь вераськон мынӥз. Михаил Калашников но быдэс дуннелы тодмо автомат Укмысэтӥ выпускын элькунлэн революцилсь азьло но туннэ нуналозь крезьгур йылолъёсыз, со пӧлын «На родине П. И. Чайковского» фестиваль, сярысь тодӥмы. Устолыкъя «На родине П.И. Чайковского» фестиваль Тегъёс: Мерлык Ижкар Удмуртия история Удмуртилэнкунлыкезлы100ар 100ар  